KYK: Seksklag teen Kevin Spacey laat vaar | Netwerk24
18 Julie 2019 07:45
Spacey is daarvan beskuldig dat hy die man, wat destyds 18 jaar oud was, seksueel by 'n kroeg in 2016 aangerand het.
Die staatsaanklaers sê hulle het besluit om die klag teen Spacey terug te trek nadat die klaer aangedui het dat hy sy swygreg wil gebruik. Dié wysiging tot hul grondwet beskerm Amerikaners wanneer hulle hulself moontlik kan inkrimineer.
Spacey se prokureurs het die klaer voorheen daarvan beskuldig dat hy SMS-boodskappe van sy selfoon af verwyder het wat in Spacey se guns sou kon tel.
Die man het ook sy swygreg gebruik toe daar in 'n verhoor gevra is waar sy selfoon is.
Die klaer het Spacey van seksuele aanranding beskuldig nadat 'n ander akteur gesê het dat Spacey hom byna 30 jaar gelede, toe hy 14 was, probeer verlei het.
Spacey is 'n Oscar-wenner en is bekend vir sy toneelspel in die rolprente American Beauty, The Usual Suspects en die TV-reeks House of Cards. – Reuters
Massachusetts prosecutors drop Kevin Spacey sex assault case. More here: https://t.co/avaK2yaJhh pic.twitter.com/CScXclAWly